Ծովակը Գեղարքունիքի մարզի Վարդենիսի շրջանի ամենամեծ համայնքներից է։ Խորհրդային Միության փլուզումից հետո, երբ ծանրացավ սոցիալական վիճակը, գրեթե բոլոր ծննդաբերությունները գյուղում են լինում։ Ընդհանրապես հանրապետությունում տնային ծննդաբերությունների մեծ մասը լինում է Գեղարքունիքում, մասնավորապես Վարդենիսի շրջանում։ Ըստ առողջապահության նախարարության տվյալների` 2000 թվականին Գեղարքունիքի մարզում ծնունդների 41 %-ը եղել է տնային պայմաններում (երկրորդ տեղում Արագածոտնի մարզն է` 14 %)։